Z A P I S N I K
31. sjednice Vijeća Mjesnog odbora Savica Šanci održane 13. studenog 2023.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Predsjednik na glasanje daje zapisnik 30. sjednice održane 17. listopada 2023. nakon čega Vijeće jednoglasno prihvaća tekst Zapisnika 30. sjednice.

Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen


D N E V N I     R E D:


1. Donošenje Plana malih komunalnih akcija VMO Savica Šanci za 2024. godinu
2. Aktualna komunalna problematika
3. Izvješća, pitanja, prijedlozi 



Ad 1. Donošenje Plana malih komunalnih akcija VMO Savica Šanci za 2024. godinu

Nakon rasprave u kojoj sudjeluju svi članovi Vijeća, Vijeće jednoglasno donosi

Plan malih komunalnih akcija
Mjesnog odbora Savica Šanci za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Savica Šanci, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 131.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.


ZAKLJUČAK
o uvrštenju nerazvrstanih cesta u asfalterski program za 2024. godinu

1. Vijeće Mjesnog odbora Savica Šanci predlaže Vijeću Gradske četvrti Peščenica – Žitnjak da u asfalterski program za 2024. godinu uvrsti sljedeće ulice:
 
· Križanje Pokupske i I. Savica (do centra Male privrede) 

· Ulica Frana Krste Frankopana do križanja sa Ulicom Safet bega Bašagića

2. Ovaj zaključak dostavit će se na daljnje postupanje Vijeću Gradske četvrti Pešćenica-Žitnjak








Ad 2.	Aktualna komunalna problematika

Nakon rasprave u kojoj sudjeluju svi članovi Vijeća, Vijeće jednoglasno donosi

           Z A K L J U Č A K
o naplati parkinga u naselju Borovje
 
1. Vijeće Mjesnog odbora Savica Šanci nije suglasno s naplatom parkinga u naselju Borovje

1. Ovaj Zaključak biti će dostavljen Vijeću Gradske četvrti Peščenica – Žitnjak na daljnje postupanje.

[bookmark: _GoBack]
Ad 3. Izvješća, pitanja, prijedlozi

Predsjednik otvara raspravu te daje riječ vijećnicima.
Vijećnik Kuštra postavlja vijećničko pitanje o najezdi galebova u naselju Borovje
Vijećnik Pisk navodi da Osnovna škola Borovje nema dovoljno velik kapacitet, te postavlja vijećničko pitanje o planu proširenja škole  



Ovim je dnevni red sjednice iscrpljen.
Predsjednik zaključuje sjednicu u 20:00 sati.


Datum iduće sjednice će biti 20.12.2023. od 19:00 sati
Zapisnik vodio: Miljenko Blažević

KLASA: 024-08/23-003/1982
URBROJ: 251-13-11-11/002-23-5
Zagreb, 13. studenoga 2023.


Predsjednik Vijeća Mjesnog odbora Savica Šanci

                                                                                                     Miljenko Blažević 

